Jeannette - Trailer / Τρέιλερ | Movies Ltd
Jeannette - Trailer / Τρέιλερ
Τα παιδικά χρόνια της Ζαν Ντ'Αρκ! Επιστροφή στο Φεστιβάλ των Καννών και στο περιφερειακό πρόγραμμα του Δεκαπενθημέρου των Σκηνοθετών, για τον αξιόλογο Γάλλο δημιουργό Bruno Dumont, που στην επερχόμενη φεστιβαλική γιορτή θα παρουσιάσει την καινούργια του ταινία με τον τίτλο Jeannette. Ακολουθώντας την όχι και τόσο πετυχημένη στιγμή του Ma Loute, ο ντιρέκτορας στο πρόσφατο πόνημα του ακολουθεί πιστά με την κάμερα του, τα πρώτα βήματα μιας εκ των θρυλικότερων ηρωίδων της χώρας. Βρισκόμαστε στην χρονιά του 1425 και περίπου στα μέσα του αιματηρού εκατονταετή πολέμου, με την μικρούλα Ζανέτ να μεγαλώνει προβληματισμένη για τα δεινά που έχει προκαλέσει η σύρραξη, φροντίζοντας τα λιγοστά ζώα της φαμίλιας της, στο μικρό χωριουδάκι του Ντομρεμύ. Μέχρι την ημέρα που θα εξομολογηθεί στην στενή της φίλη Οβιέτ, πως πλέον δεν αντέχει την απόγνωση που έχει βυθίσει τον τόπο η στάση των Βρετανών και θα κάνει τα πάντα για να την ανατρέψει. Παρόλες τις προσπάθειες της μοναχής Μαντάμ Ζερβέ που την προσέχει, εντέλει η μικρή Ζανέτ, δεν θα αργήσει να σηκώσει ακόμη και σε τόσο μικρή ηλικία παντιέρα επανάστασης, ελπίζοντας να ανορθώσει την χαμένη υπερηφάνεια του Βασίλειο της Γαλλίας. Απόφαση που εντός ολίγου θα την οδηγήσει να γίνει η θρυλική Ζαν Ντ'Αρκ! Κατόπιν της πρεμιέρα του φιλμ στην Κρουαζέτ θα ακολουθήσει και η επίσημη διανομή της στις μεγάλες ευρωπαικές αγορές, με πρώτη φυσικά την πατρίδα του, Γαλλία.
Ο Dumont δίνει την ευκαιρία σε ένα φρέσκο, ούτε καν δέκα ετών προσωπάκι να αναδειχτεί μέσα από την απόδοση της ηρωίδας, με την μικρούλα να ακούει στο όνομα Lise Leplat Prudhomme. Μαζί της συμμετέχουν ακόμη και οι Jeanne Voisin και Lucile Gauthier.